钦定古今图书集成/方舆汇编/边裔典/第049卷 > 后周
## 钦定古今图书集成/方舆汇编/边裔典/第049卷 > 后周

### 太祖广顺 年府州党项等来朝贡

按《五代史周太祖本纪》不载。　按《党项本传》，“周太祖
时，府州党项尼也六泥香王子拓拔山等皆来朝贡。
广顺三年十一月，党项使吴帖磨五等来。”

按《五代史周太祖本纪》云云。　按《党项本传》：“广顺三
年，庆州刺史郭彦钦贪其羊马，侵扰诸部，独野鸡族
彊不可近，乃诬其族犯边。太祖遣使招慰之。野鸡族
苦彦钦，不肯听命。太祖遣邠州折从阮、宁州刺史张
建武等讨之。建武勇于立功，不能通夷情，驰军击野
鸡族，杀数百人。而喜玉、折思、杀牛三族闻建武击破
野”鸡族，各以牛酒犒军，军士利其物，反劫掠之。三族
共诱建武军至包山度险，三族共击之，军投崖谷，死
伤甚众。太祖怒，罪建武等，选良吏为庆州刺史以招
抚之。其佗诸族散处沿边界上者甚众，然其无国地
君长，故莫得而纪次云。